APSTIPRINĀTS

Rīgas Stradiņa universitātes

iepirkuma komisijas

2017.gada 31.augusta sēdē,

protokols Nr. 62-7/266/1

ATKLĀTA KONKURSA

**“Automobiļa ilgtermiņa noma RSU vajadzībām”**

NOLIKUMS

ID Nr. RSU-2017/73/AFN-AK

Rīga, 2017

# 1.VISPĀRĪGĀ INFORMĀCIJA

## 1.1. **Iepirkuma nosaukums, identifikācijas numurs un iepirkuma veikšanas pamatojums**

Atklāts konkurss „Automobiļa ilgtermiņa noma RSU vajadzībām”, iepirkuma identifikācijas Nr. RSU-2017/73/AFN-AK (turpmāk – Atklāts konkurss), kas tiek rīkots pamatojoties uz Publisko iepirkumu likuma (turpmāk – PIL) 8.panta pirmās daļas 1.punktu.

#  Pasūtītājs

Pasūtītāja nosaukums: Rīgas Stradiņa universitāte (turpmāk – Pasūtītājs).

Reģistrācijas numurs: 90000013771

Juridiskā adrese: Dzirciema iela 16, Rīga LV-1007.

Pasūtītāja profila adrese: http://www.rsu.lv

#  Kontaktpersona

Kontaktpersona: Infrastruktūras departamenta Administratīvo funkciju nodrošināšanas iepirkumu nodaļas iepirkumu projektu vadītāja Agnese Stūre.

Kontaktpersona sniedz tikai organizatoriska rakstura informāciju par Atklātu konkursu.

Tālruņa numurs: +371 67060862

E-pasta adrese: agnese.sture@rsu.lv

**1.4. Pretendents**

1.4.1. Pretendents ir PIL noteiktajos gadījumos un atbilstoši spēkā esošo normatīvo aktu prasībām reģistrēts (ja šāda reģistrācija ir nepieciešama saskaņā ar spēkā esošajiem normatīvajiem aktiem) piegādātājs vai piegādātāju apvienība, kas iesniegusi piedāvājumu Atklātā konkursā.

1.4.2. Ja piedāvājumu iesniedz fizisko vai juridisko personu apvienība jebkurā to kombinācijā (turpmāk – piegādātāju apvienība), piedāvājumā norāda personu, kura pārstāv piegādātāju apvienību Atklātā konkursā, kā arī katras personas atbildības apjomu. Ja nav norādīta persona, kura pārstāv piegādātāju apvienību Atklātā konkursā, tad visi piegādātāju apvienības biedri paraksta Atklātā konkursa pieteikumu.

1.4.3. Ja iepirkuma līguma slēgšanas tiesības Atklātā konkursā tiek piešķirtas piegādātāju apvienībai, pirms iepirkuma līguma slēgšanas piegādātāju apvienība pēc savas izvēles izveidojas atbilstoši noteiktam juridiskam statusam vai iesniedz Pasūtītājam sabiedrības līgumu, kurā noteikts, ka visi piegādātāju apvienības dalībnieki kopā un atsevišķi ir atbildīgi par iepirkuma līgumā noteikto darbu izpildi un pilnvara galvenajam dalībniekam pārstāvēt piegādātāju apvienību iepirkuma līguma izpildē un dalībnieku vārdā parakstīt dokumentus. Sabiedrības līgumā obligāti ir jānorāda, kādas personas ir apvienojušās piegādātāju apvienībā un katra piegādātāju apvienības dalībnieka veicamo darbu apjomu.

1.4.4. Pretendents var balstīties uz citu personu **tehniskajām un profesionālajām iespējām**, ja tas ir nepieciešams konkrētā iepirkuma līguma izpildei, neatkarīgi no savstarpējo attiecību tiesiskā rakstura. Šādā gadījumā pretendents pierāda Pasūtītājam, ka tā rīcībā būs nepieciešamie resursi, iesniedzot šo personu apliecinājumu vai vienošanos par nepieciešamo resursu nodošanu piegādātāja rīcībā. Pretendents, lai apliecinātu profesionālo pieredzi vai Pasūtītāja prasībām atbilstoša personāla pieejamību, var balstīties uz citu personu iespējām tikai tad, ja šīs personas sniegs pakalpojumus, kuru izpildei attiecīgās spējas ir nepieciešamas.

1.4.5. Pretendents var balstīties uz cita uzņēmēja iespējām, apliecinot atbilstību prasībai par finanšu apgrozījumu, tikai gadījumā, ja iepirkuma līguma izpildei pretendents ar minēto uzņēmēju atbildību pret Pasūtītāju uzņemsies solidāri un ar savu saimniecisko vai finansiālo stāvokli garantēs iepirkuma līguma izpildi – šādā gadījumā pretendents piedāvājumā iesniedz šī uzņēmēja apliecinājumu, ka iepirkuma līguma slēgšanas gadījumā iepirkuma līguma izpildei pretendents ar minēto uzņēmēju atbildību pret Pasūtītāju uzņemsies solidāri un ar savu saimniecisko vai finansiālo stāvokli garantēs iepirkuma līguma izpildi.

**1.5. Apakšuzņēmēji**

### 1.5.1. Apakšuzņēmējs ir pretendenta vai tā apakšuzņēmēja piesaistīta vai nolīgta persona, kura sniedz pakalpojumus, kas nepieciešami ar Pasūtītāju noslēgta iepirkuma līguma izpildei neatkarīgi no tā, vai šī persona pakalpojumus sniedz pretendentam vai citam apakšuzņēmējam.

### 1.5.2. Pretendents iepirkuma līguma izpildē ir tiesīgs piesaistīt apakšuzņēmējus. Ja pretendents plāno piesaistīt apakšuzņēmējus, tad pretendents savā pieteikumā Atklātam konkursam norāda visus apakšuzņēmējus, kuru sniedzamo pakalpojumu vērtība ir 10 procenti no kopējās iepirkuma vērtības vai lielāka, un katram šādam apakšuzņēmējam izpildei nododamo iepirkuma daļu, ka arī savam piedāvājumam Atklātam konkursam pievieno rakstiskus apakšuzņēmēju apliecinājumus atbilstoši apakšuzņēmēja apliecinājuma paraugam *(Atklātā konkursa nolikuma 6.pielikums)* par apakšuzņēmēja piedalīšanos Atklātā konkursā, kā arī apakšuzņēmēja gatavību veikt apakšuzņēmējiem nododamo darbu sarakstā norādītos darbus un/vai nodot pretendenta rīcībā darbu veikšanai nepieciešamos resursus gadījumā, ja ar pretendentu tiks noslēgts iepirkuma līgums.

### 1.5.3. Pretendents nav tiesīgs bez saskaņošanas ar Pasūtītāju veikt piedāvājumā norādītā personāla vai apakšuzņēmēju nomaiņu un iesaistīt papildu apakšuzņēmējus iepirkuma līguma izpildē. Piedāvājumā norādītā personāla nomaiņa pieļaujama tikai iepirkuma līgumā norādītajā kārtībā un gadījumos, ievērojot PIL 62.panta nosacījumus.

### 1.5.4. Apakšuzņēmēja nomaiņa notiek saskaņā ar PIL 62.pantā noteikto kārtību.

**1.6. Informācijas apmaiņas kārtība**

Iepirkuma komisija un ieinteresētais piegādātājs ar informāciju apmainās rakstiski izmantojot elektronisko pastu.

**1.7. Atklāta konkursa nolikuma saņemšana**

### 1.7.1. Atklāta konkursa nolikumu ieinteresētie piegādātāji var saņemt to lejupielādējot elektroniskajā formātā Pasūtītāja interneta mājas lapā www.rsu.lv sadaļā “Iepirkumi”.

### 1.7.2. Ja ieinteresētajam piegādātajam tehnisku iemeslu dēļ vai tajos iekļautās informācijas vai komerciālu interešu aizsardzības dēļ nav nodrošināma brīva un tieša elektroniska piekļuve, ieinteresētajam piegādātājam ir tiesības iepazīties uz vietas ar Atklātā konkursa papildu dokumentiem.

### 1.7.3. Lejupielādējot Atklāta konkursa nolikumu, ieinteresētais piegādātājs apņemas sekot līdzi turpmākajām izmaiņām Atklātā konkursa nolikumā, kā arī iepirkuma komisijas sniegtajām atbildēm uz ieinteresēto piegādātāju jautājumiem, kas tiks publicētas minētajā interneta mājas lapā pie Atklāta konkursa nolikuma. Ja minētos dokumentus un ziņas Pasūtītājs ir ievietojis mājaslapā internetā, tiek uzskatīts, ka ieinteresētais piegādātājs tos ir saņēmis un ar tiem iepazinies.

### 1.8. Papildu informācijas sniegšana

### 1.8.1. Ieinteresētais piegādātājs jautājumu par Atklāta konkursa nolikuma noteikumiem uzdod rakstiskā veidā, adresējot to iepirkuma komisijai un nosūtot to elektroniski uz elektroniskā pasta adresi: agnese.sture@rsu.lv un sandija.mazlazdina@rsu.lv.

### 1.8.2. Par jautājuma saņemšanas dienu tiek uzskatīts saņemšanas datums darba laikā (no pirmdienas līdz ceturtdienai no plkst. 8:30 līdz 17:15 un piektdien no plkst. 8:30 līdz 16:00).

### 1.8.3. Iepirkuma komisija atbildi uz ieinteresētā piegādātāja rakstisku jautājumu par Atklāta konkursa norisi vai Atklāta konkursa nolikumu sniedz 5 (piecu) dienu laikā, bet ne vēlāk kā 6 (sešas) dienas pirms piedāvājumu iesniegšanas termiņa beigām.

### 1.8.4. Iepirkuma komisija atbildi ieinteresētajam piegādātājam nosūta elektroniski uz elektroniskā pasta adresi, no kuras ir saņemts jautājums, un publicē Pasūtītāja interneta mājas lapā www.rsu.lv sadaļā „ Iepirkumi” pie Atklāta konkursa nolikuma.

### 1.8.5. Ieinteresēto piegādātāju rakstiski iesniegtie jautājumi un iepirkuma komisijas atbildes uz tiem, kā arī izmaiņas un papildinājumi Atklāta konkursa nolikumā kļūst saistoši visiem Atklāta konkursa iespējamiem pretendentiem ar to paziņošanas brīdi Pasūtītāja mājaslapā [www.rsu.lv](http://www.rsu.lv), sadaļā “Iepirkumi”.

# 2. IEPIRKUMA PRIEKŠMETS

# 2.1. Iepirkuma priekšmets ir 1 (viena) automobiļa ilgtermiņa noma (turpmāk – Pakalpojums) saskaņā ar Atklāta konkursa nolikumu, t.sk. Tehnisko specifikāciju (turpmāk - Tehnisko specifikāciju), (*Atklātā konkursa nolikuma 2. pielikums*).

# 2.2. Iepirkuma priekšmeta CPV kods: 34110000-1 (Vieglie automobiļi).

2.3. Iepirkuma līguma darbības termiņš ir līdz saistību izpildei.

2.4. Automobiļa nomas termiņš sākas ar automobiļa nodošanu Pasūtītājam un ilgst **57 (piecdesmit septiņus)** mēnešus no dienas, kad automobilis nodoti Pasūtītājam turējumā.

2.5. Pakalpojuma sniegšanas kārtība, līgumslēdzēju pušu atbildības nosacījumi, samaksas kārtība par Pakalpojumu noteikta iepirkuma līguma projektā *(Atklātā konkursa nolikuma 5.pielikums)*, kas ir Atklāta konkursa nolikuma neatņemama sastāvdaļa.

2.6. Iebildumus par Atklāta konkursa iepirkuma līguma projekta nosacījumiem iesniedz rakstiski Atklāta konkursa nolikuma 1.8.punktā noteiktajā kārtībā. Pēc piedāvājumu iesniegšanas termiņa beigām iebildumi par iepirkuma līguma projektu netiks izskatīti.

## 2.7. Automobiļa piegādes termiņš ir ne ilgāks kā 3 (trīs) mēneši no iepirkuma līguma parakstīšanas dienas.

## 2.8. Automobiļa piegādes vieta Dzirciema iela 16, Rīga.

## **3. PIEDĀVĀJUMA NOFORMĒŠANAS UN IESNIEGŠANAS KĀRTĪBA**

# 3.1. Piedāvājuma sagatavošanas noformēšanas prasības

### 3.1.1. Piedāvājuma dokumentus sagatavo:

#### 3.1.1.1. latviešu valodā vai, ja to oriģināli ir svešvalodā, attiecīgajam dokumentam ir pievienots tā tulkojums latviešu valodā ar pretendenta apliecinājumu par tulkojuma pareizību;

#### 3.1.1.2. piedāvājuma dokumentu lapas ir sanumurētas;

#### 3.1.1.3. visi piedāvājuma dokumenti ir cauršūti ar izturīgu diegu vai auklu. Diegi ir stingri nostiprināti ar uzlīmētu baltu papīra lapu. Šuvuma vieta ir apstiprināta ar pretendenta pārstāvja ar pārstāvības tiesībām parakstu, ir norādīts atšifrēts lappušu skaits. Piedāvājums ir noformēts tā, lai novērstu iespēju nomainīt lapas, nesabojājot nostiprinājumu;

#### 3.1.1.4. piedāvājums ir skaidri salasāms, bez labojumiem un dzēsumiem;

#### 3.1.1.5. piedāvājuma sākumā ir satura rādītājs. Ja piedāvājums iesniegts vairākos sējumos, satura rādītājs ir katram sējumam atsevišķi, pirmā sējuma satura rādītājā ir norādīts sējumu skaits un lapu skaits katrā sējumā.

### 3.1.2. Pretendents Atklātā konkursā iesniedz piedāvājuma dokumentu oriģinālu.

### 3.1.3. Piedāvājuma dokumentus sakārto šādā secībā:

#### 3.1.3.1. pieteikums (Atklātā konkursa nolikuma 1.pielikums);

####  3.1.3.2. kvalifikācijas dokumenti;

####  3.1.3.3. tehniskais – finanšu piedāvājums.

### 3.1.4. Visus izdevumus, kas saistīti ar piedāvājuma sagatavošanu un iesniegšanu Atklātā konkursā sedz Atklāta konkursa pretendents.

### 3.2. Piedāvājuma iesniegšanas kārtība

### 3.2.1. Piedāvājumu iesniedz personīgi vai nosūta pa pastu Pasūtītājam līdz **2017.gada 16.oktobrim plkst. 11:00** uz adresi - RSU Infrastruktūras departamenta Administratīvo funkciju nodrošināšanas iepirkumu nodaļa, Kristapa iela 30, Rīga LV-1046.

### 3.2.2. Ja piedāvājums tiek nosūtīts pa pastu, ieinteresētais piegādātājs nodrošina, ka piedāvājums tiek saņemts līdz Atklāta konkursa nolikuma 3.2.1.punktā norādītajam termiņam.

### 3.2.3. Piedāvājums jāiesniedz 1 (vienā) aizlīmētā un aizzīmogotā ar zīmogu un/vai parakstu iesaiņojumā, nodrošinot iesaiņojuma drošību, lai piedāvājuma dokumentiem nevar piekļūt, nesabojājot iesaiņojumu.

### 3.2.4. Uz piedāvājuma iesaiņojuma norāda:

|  |
| --- |
| Rīgas Stradiņa universitāteKristapa iela 30, Rīga LV-1046Infrastruktūras departamenta Administratīvo funkciju nodrošināšanas iepirkumu nodaļa*Pretendenta nosaukums, juridiskā adrese, tālrunis*Atklātam konkursam**„Automobiļa ilgtermiņa noma RSU vajadzībām”**Iepirkuma identifikācijas numurs RSU-2017/73/AFN-AK**Neatvērt līdz piedāvājumu atvēršanas sanāksmei** |

### 3.2.5.Iepirkuma komisija neatvērtu piedāvājumu nosūta pa pastu uz pretendenta norādīto adresi vai izsniedz pretendentam, ja piedāvājums iesniegts vai piegādāts iepirkuma komisijai pēc Atklāta konkursa nolikuma 3.2.1.punktā norādītā piedāvājuma iesniegšanas termiņa beigām vai normatīvajos aktos noteiktajos gadījumos.

### 3.3. Piedāvājuma grozīšana un atsaukšana

### 3.3.1. Pretendentam ir tiesības papildināt vai atsaukt savu piedāvājumu līdz piedāvājuma atvēršanai. Piedāvājuma papildinājumi un atsaukumi, ja tādi ir, jāiesniedz rakstiskā formā personīgi vai nosūtot pa pastu uz adresi - RSU Infrastruktūras departamenta Administratīvo funkciju nodrošināšanas iepirkumu nodaļa, Rīgā, Kristapa ielā 30, līdz **2017.gada** **16.oktobrim plkst. 11:00** slēgtā, aizzīmogotā iepakojumā. Uz iepakojuma norāda:

#### 3.3.1.1. pretendenta nosaukums, adrese un tālrunis;

#### 3.3.1.2. norāde: Atklātam konkursam „Automobiļa ilgtermiņa noma RSU vajadzībām”, identifikācijas Nr. RSU-2017/73/AFN-AK. Neatvērt līdz **2017.gada** **16.oktobrim plkst.11:00.**

####  3.3.1.3. papildus norāde uz aploksnes: “PAPILDINĀJUMS”, “ATSAUKUMS”.

### 3.3.2. Ja pretendents maina vai papildina savu piedāvājumu pēc piedāvājuma iesniegšanas termiņa beigām (Atklāta konkursa nolikuma 3.2.1.punkts), iepirkuma komisija noraida pretendentu jebkurā piedāvājuma vērtēšanas posmā.

### **4. PIEDĀVĀJUMU ATVĒRŠANA**

### 4.1. Piedāvājumu atvēršanas sanāksme notiek **2017.gada 16.oktobrī plkst. 11:00**, Rīgā, Kristapa ielā 30, 1. stāvā.

### 4.2. Piedāvājumu atvēršanas sanāksme notiek saskaņā ar PIL un Ministru kabineta noteikto kārtību par iepirkuma procedūru norisi.

### 4.3. Iepirkuma komisija atver piedāvājumus to iesniegšanas secībā. Atverot piedāvājumus, iepirkuma komisija nosauc pretendentu, piedāvājuma iesniegšanas datumu, laiku un piedāvāto cenu vai izmaksas.

### 4.4. Piedāvājumu atvēršanas sanāksmes norisi, piedāvājumu iesniegšanas datumu un laiku un piedāvāto cenu vai izmaksas, iepirkuma komisijas sekretārs protokolē piedāvājumu atvēršanas sanāksmes protokolā. Piedāvājumu atvēršanas sanāksmes protokola kopiju izsniedz 3 (trīs) darbdienu laikā no rakstveida pieprasījuma saņemšanas.

### 4.5. Iepirkuma komisija piedāvājumus izvērtē slēgtā sēdē. Iepirkuma komisija pārbauda pretendentu atbilstību kvalifikācijas prasībām un piedāvājumu atbilstību un izvēlas piedāvājumu saskaņā ar noteiktajiem piedāvājuma izvērtēšanas kritērijiem.

### **5. PRETENDENTU ATLASES PRASĪBAS UN IESNIEDZAMIE DOKUMENTI**

### 5.1. Pretendentu atlases nosacījumi ir obligāti visiem pretendentiem, kas vēlas iegūt tiesības slēgt iepirkuma līgumu.

### 5.2. Pretendents savam piedāvājumam pievieno pieteikumu dalībai Atklātā konkursā (*Atklātā konkursa nolikuma* *1.pielikums*), ko paraksta pretendenta pārstāvis ar pārstāvības tiesībām. Pretendents pievieno amatpersonas ar pārstāvības tiesībām izdotu pilnvaru (oriģinālu vai apliecinātu kopiju) citai personai parakstīt piedāvājumu un iepirkuma līgumu, ja tā atšķiras no LV Uzņēmumu reģistrā norādītās. Kompetentas institūcijas izsniegta izziņa par amatpersonu paraksta tiesībām, ja pretendents ir reģistrēts ārvalstīs. Ja pretendents ir piegādātāju apvienība un sabiedrības līgumā nav atrunātas pārstāvības tiesības, pieteikuma oriģināls jāparaksta katras personas, kas iekļauta piegādātāju apvienībā, pārstāvim ar pārstāvības tiesībām.

### 5.3. Pretendentam saskaņā ar PIL 49.panta pantu ir tiesības izvēlēties iesniegt Eiropas vienoto iepirkuma procedūras dokumentu[[1]](#footnote-1), lai apliecinātu, ka tas atbilst paziņojumā par līgumu vai iepirkuma procedūras dokumentos noteiktajām pretendentu kvalifikācijas prasībām, tas iesniedz šo dokumentu arī par katru personu, uz kuras iespējām pretendents balstās, lai apliecinātu, ka tā kvalifikācija atbilst paziņojumā par līgumu vai iepirkuma procedūras dokumentos noteiktajām prasībām, un par tā norādīto apakšuzņēmēju, kura sniedzamo pakalpojumu vērtība ir vismaz 10 procenti no iepirkuma līguma vērtības. Piegādātāju apvienība iesniedz atsevišķu Eiropas vienoto iepirkuma procedūras dokumentu par katru tās dalībnieku.

### 5.4. Pretendenta kvalifikācijas prasības un iesniedzamie kvalifikācijas dokumenti:

|  |  |
| --- | --- |
| **Kvalifikācijas prasības** | **Pretendentu iesniedzamie kvalifikācijas dokumenti** |
| 5.4.1. Pretendents ir reģistrēts, licencēts vai sertificēts atbilstoši attiecīgās valsts normatīvo aktu prasībām (LV Uzņēmumu reģistrā vai līdzvērtīgā reģistrā ārvalstīs). | 5.4.1.1. Iepirkuma komisija pārbauda informāciju par pretendentu, kurš ir reģistrēts LV Komercreģistrā Uzņēmumu reģistra mājaslapā (<http://www.ur.gov.lv/>).5.4.1.2. Pretendents, kurš nav reģistrēts LV Komercreģistrā iesniedz komercdarbību reģistrējošas iestādes ārvalstīs izdotu reģistrācijas apliecības kopiju. |
| 5.4.2. Pretendents pēdējo 3 (trīs) gadu laikā (2014., 2015.gadā, 2016. un 2017.gadā laika periodā līdz piedāvājuma iesniegšanas dienai) ir sniedzis vismaz **3 (trīs)** līdzvērtīgus pēc satura pakalpojumus *(par līdzvērtīgu pēc satura tiks uzskatīta automobiļu ilgtermiņa nomas pakalpojuma sniegšana*). | 5.4.2.1. Pretendenta pieredzes **apliecinājums**, kas apliecina vismaz 3 (trīs) pēc satura līdzvērtīgu pakalpojumu sniegšanu **(***Atklātā konkursa nolikuma* *4.pielikums*), pievienojot vismaz **3 (trīs) pozitīvas**  **atsauksmes** no minētiem pakalpojuma saņēmējiem. |

5.5. Izziņas un citus dokumentus, kurus PIL noteiktajos gadījumos izsniedz Latvijas kompetentās institūcijas, pasūtītājs pieņem un atzīst, ja tie izdoti ne agrāk kā vienu mēnesi pirms iesniegšanas dienas, bet ārvalstu kompetento institūciju izsniegtās izziņas un citus dokumentus pasūtītājs pieņem un atzīst, ja tie izdoti ne agrāk kā sešus mēnešus pirms iesniegšanas dienas, ja izziņas vai dokumenta izdevējs nav norādījis īsāku tā derīguma termiņu.

5.6. Pretendents piedāvājumam pievieno tehnisko informāciju (ražotāja izdotas lietošanas instrukcijas, u.c.), norādot kur Pasūtītājs var pārliecināties par piedāvātā automobiļa atbilstību izvirzītajām tehniskajām specifikācijām. Tehniskajā piedāvājumā pretendents norāda lpp. iesniegtajā informācijā, kur var atrast atbilstību Tehniskās specifikācijas katram punktam. Tehniskās dokumentācijas informācijā pretendents atzīmē tās teksta daļas, kurās Pasūtītājs var pārliecināties par piedāvājuma atbilstību, saskaņā ar tā iesniegto tehnisko piedāvājumu. Ja iesniegtā tehniskā informācija ir svešvalodā, pretendents pievieno tulkojumu latviešu valodā tām teksta daļām, kuras tas ir norādījis tehniskā piedāvājumā un atzīmējis dokumentācijā, kur Pasūtītājs var pārliecināties par piedāvājuma atbilstību.

**6. TEHNISKAIS UN FINANŠU PIEDĀVĀJUMS**

### 6.1. Atklātā konkursa Tehniskā specifikācija ir norādīta *Atklātā konkursa nolikuma* *2.pielikumā*.

### 6.2. Tehnisko piedāvājumu pretendents sagatavo atbilstoši *Atklātā konkursa nolikuma 2. pielikumam,* ņemot vērā *Atklātā konkursa nolikuma* noteiktās prasības.

### 6.3. Finanšu piedāvājumu pretendents sagatavo atbilstoši *Atklātā konkursa nolikuma 3.pielikumam.* Finanšu piedāvājumā norādītajai cenai ir jābūt norādītai *euro* (EUR), norādot piedāvāto cenu ar precizitāti 2 (divi) cipari aiz komata, un tajā jābūt ietvertiem visiem nodokļiem un nodevām, izņemot pievienotās vērtības nodokli.

### 6.4. Finanšu piedāvājumā pretendenta norādītajā cenā jābūt iekļautām visām administrācijas un dokumentu sagatavošanas, izmaksām.

### 6.5. Finanšu piedāvājumā pretendenta norādītajā cenā visā nomas līguma darbības termiņā jābūt iekļautām šādām izmaksām:

### 6.5.1. visām izmaksām, kas saistītas ar tehniskajai specifikācijai atbilstoša automobiļa piegādi, nomu;

### 6.5.2. visām izmaksām, kas saistītas ar ikgadējo tehnisko apskati CSDD;

### 6.5.3. nodokļiem un nodevām (t.sk. ikgadējā transporta līdzekļa nodeva un ekspluatācijas nodoklis);

### 6.5.4. izmaksām par ražotāja noteiktajām regulārajām plānotajām tehniskajām apkopēm, remontiem (nosacījums - servisam jāatrodas Rīgas pilsētas robežās);

### 6.5.5. izmaksām par normāla nolietojuma rezerves daļu, mezglu un materiālu (izņemot apdrošināšanas gadījumu rezultātā bojāto) iegādi un nomaiņu;

### 6.5.6. izmaksām par sezonālo (ziemas/vasaras) riepu iegādi, nomaiņu, glabāšanu, riepu nomaiņu normāla nodiluma rezultātā;

### 6.5.7. izmaksām par OCTA;

### 6.5.8. KASKO apdrošināšanai ar pašriskiem:

### 6.5.8.1. zādzību gadījumā ne vairāk par 10%;

### 6.5.8.2. pilnīgas bojāejas gadījumā ne vairāk par 5%;

### 6.5.8.3.bojājumu gadījumos ne vairāk par 70 EUR;

### 6.5.8.4. izmaksām par 24 stundu tehnisko palīdzību.

### 6.6. Neparedzētu apstākļu gadījumos (tehniski bojājumi, ceļu satiksmes negadījumi u.c.) līguma izpildītājam jānodrošina automobiļa transportēšana no negadījuma vietas uz vietu, kurā tiks veikts automobiļa remonts, kā arī jāsedz izmaksas par automobiļa transportēšanu.

# 7. PIEDĀVĀJUMA IZVĒLES KRITĒRIJS UN PIEDĀVĀJUMU VĒRTĒŠANA

### 7.1.Piedāvājuma izvēles kritērijs ir saimnieciski visizdevīgākais piedāvājums, kuru nosaka, ņemot vērā tikai cenu. Par saimnieciski visizdevīgāko piedāvājumu tiks atzīts piedāvājums ar viszemāko cenu  (EUR bez PVN).

### 7.2.Piedāvājuma vērtēšanas pamatnoteikumi

### 7.2.1. Iepirkuma komisija pārbauda piedāvājumu atbilstību Atklāta konkursa nolikumā noteiktajām prasībām un izvēlas piedāvājumu saskaņā ar noteikto piedāvājuma izvēles kritēriju.

### 7.3. Piedāvājumu vērtēšana

### 7.3.1. Iepirkuma komisija piedāvājumu vērtēšanu veiks šādos posmos:

#### 7.3.1.1. piedāvājuma noformējuma pārbaude;

#### 7.3.1.2. kvalifikācijas atbilstības pārbaude;

#### 7.3.1.3. tehniskā – finanšu piedāvājuma vērtēšana;

#### 7.3.1.4. saimnieciski visizdevīgākā piedāvājuma noteikšana;

#### 7.3.2. Iepirkuma komisija ir tiesīga pretendentu kvalifikācijas atbilstības pārbaudi veikt tikai tam pretendentam, kuram būtu piešķiramas iepirkuma līguma slēgšanas tiesības.

**7.4. Piedāvājuma noformējuma pārbaude**

### 7.4.1. Iepirkuma komisija novērtē katra piedāvājuma atbilstību Atklāta konkursa nolikuma 3.1.punktā noteiktajām prasībām.

### 7.4.2. Ja piedāvājums neatbilst kādai no piedāvājumu noformēšanas prasībām, iepirkuma komisija var lemt par attiecīgā piedāvājuma tālāku izskatīšanu.

**7.5. Pretendentu kvalifikācijas atbilstības pārbaude**

#### 7.5.1. Iepirkuma komisija novērtē pretendentu kvalifikācijas atbilstību Atklātā konkursa nolikuma 5.4.punktā noteiktajām pretendentu atlases prasībām.

#### 7.5.2. Ja pretendents neatbilst kādai no Atklātā konkursa nolikuma 5.4.punktā noteiktajām kvalifikācijas prasībām, iepirkuma komisija izslēdz pretendentu no turpmākās dalības Atklātā konkursā.

#### 7.6. Tehniskā un finanšu piedāvājumu pārbaude

#### 7.6.1.Iepirkuma komisija pārbauda vai tehniskais piedāvājums atbilst Atklāta konkursa nolikuma Tehniskai specifikācijai *(Atklātā konkursa nolikuma 2.pielikumam*).

### 7.6.2. Iepirkuma komisija pārbauda vai Finanšu piedāvājumā nav aritmētisku kļūdu. Ja iepirkuma komisija konstatē aritmētiskās kļūdas, tā tās izlabo. Par kļūdu labojumu un laboto piedāvājuma summu iepirkuma komisija paziņo pretendentam, kura pieļautās kļūdas labotas. Vērtējot finanšu piedāvājumu, iepirkuma komisija ņem vērā labojumus.

#### 7.6.3.Iepirkuma komisija pārbauda, vai nav iesniegts nepamatoti lēts piedāvājums un rīkojas saskaņā ar PIL 53.panta noteikumiem. Ja iepirkuma komisija konstatē, ka ir iesniegts nepamatoti lēts piedāvājums, tas tiek noraidīts.

#### 7.7. Saimnieciski visizdevīgākā piedāvājuma noteikšana

### 7.7.1. Pēc pretendentu piedāvājumu atbilstības tehniskajai specifikācijai pārbaudes, iepirkuma komisija vērtē prasībām atbilstošos piedāvājumus pēc saimnieciski visizdevīgākā piedāvājuma, kuru nosaka, ņemot vērā tikai cenu.

7.7.2. Par visizdevīgāko iepirkuma komisija atzīs tā pretendenta piedāvājumu, kuram būs ar viszemākā cena  (EUR bez PVN).

#### **8.** **LĒMUMA PAR ATKLĀTA KONKURSA REZULTĀTIEM PIEŅEMŠANA UN PAZIŅOŠANA, UN LĪGUMA SLĒGŠANA**

**8.1. Informācijas pārbaude pirms lēmuma par iepirkuma līguma slēgšanas tiesību piešķiršanas pieņemšanas**

Attiecībā uz pretendentu, kuram būtu piešķiramas iepirkuma līguma slēgšanas tiesības Atklātā konkursā, iepirkuma komisija PIL 42.pantā noteiktajā kārtībā veic pārbaudi par PIL 42.panta pirmajā daļā vai otrajā daļā noteikto izslēgšanas nosacījumu esamību.

**8.2. Lēmuma par Atklāta konkursa rezultātiem pieņemšana un paziņošana**

### 8.2.1. Iepirkuma līguma slēgšanas tiesības tiks piešķirtas pretendentam, kurš būs iesniedzis Atklāta konkursa nolikuma prasībām atbilstošu saimnieciski visizdevīgāko piedāvājumu un, kuram nav konstatēta PIL 42.panta pirmajā daļā vai otrajā daļā noteikto izslēgšanas nosacījumu esamība.

### 8.2.2. Visi pretendenti tiek rakstveidā informēti par Atklāta konkursa rezultātu trīs darbadienu laikā no lēmuma pieņemšanas dienas, nosūtot paziņojumu **uz pretendenta norādīto e-pasta adresi** (*Atklātā konkursa nolikuma 1.pielikums*) saskaņā ar PIL 37.panta ceturto daļu.

### 8.2.3. Ja Atklātā konkursā nav iesniegti piedāvājumi, iepirkuma komisija pieņem lēmumu izbeigt Atklātu konkursu un trīs darbdienu laikā pēc tam, kad pieņemts šajā punktā minētais lēmums, iesniedz publicēšanai Iepirkumu uzraudzības birojam paziņojumu par Atklāta konkursa rezultātu.

### 8.2.4. Iepirkuma komisija var jebkurā brīdī pārtraukt Atklātu konkursu, ja tam ir objektīvs pamatojums. Iepirkuma komisija trīs darbdienu laikā vienlaikus (vienā dienā) informē pretendentus par iemesliem, kuru dēļ Atklāts konkurss tiek pārtraukts. Iepirkuma komisija iespējami īsā laikā, bet ne vēlāk kā trīs darbdienu laikā pēc pretendentu informēšanas iesniedz publicēšanai Iepirkumu uzraudzības birojam paziņojumu par grozījumiem, iepirkuma procedūras izbeigšanu vai pārtraukšanu norādot apstākļus, kas bija par pamatu Atklāta konkursa pārtraukšanai.

### 8.3. Iepirkuma līguma slēgšana

### 8.3.1. Pasūtītājs slēdz ar Atklāta konkursa uzvarētāju iepirkuma līgumu saskaņā ar PIL un citiem normatīviem aktiem ne ātrāk kā nākamajā darba dienā pēc nogaidīšanas termiņa beigām, kas noteikts PIL 60.panta sestajā daļā. Iepirkuma līgums tiek sagatavots pamatojoties uz iepirkuma komisijas lēmumu par iepirkuma īguma slēgšanas tiesību piešķiršanu un Atklāta konkursā uzvarētāja iesniegto piedāvājumu.

### 8.3.2. Atklāta konkursa uzvarētājam iepirkuma līgums jāparaksta piecu darba dienu laikā no Pasūtītāja nosūtītā uzaicinājuma parakstīt iepirkuma līgumu nosūtīšanas (arī e-pasta veidā) dienas. Ja norādītajā termiņā Atklāta konkursa uzvarētājs neparaksta iepirkuma līgumu, tas tiek uzskatīts par atteikumu slēgt iepirkuma līgumu.

### 8.3.3. Ja izraudzītais pretendents atsakās slēgt iepirkuma līgumu ar Pasūtītāju, iepirkuma komisija var pieņemt lēmumu slēgt iepirkuma līgumu ar nākamo pretendentu, kura piedāvājums atbilst Atklāta konkursa nolikuma prasībām un ir nākamais saimnieciski visizdevīgākais piedāvājums.

### 8.3.4. Pēc iepirkuma līguma slēgšanas tiesību piešķiršanas, bet ne vēlāk kā uzsākot līguma izpildi, pretendents, gadījumā ja tas plāno iesaistīt iepirkuma līguma izpildē apakšuzņēmējus, iesniedz Pasūtītājam sarakstu kurā norāda visus apakšuzņēmējus, kuru sniedzamo pakalpojumu vērtība ir 10 procenti no kopējās piedāvātās līgumcenas Atklātā konkursā apjoma vai lielāka, un katram šādam apakšuzņēmējam izpildei nododamo pakalpojuma daļu. Pretendents norāda katra apakšuzņēmēja nosaukumu, kontaktinformāciju un to pārstāvēt tiesīgo personu, ciktāl minētā informācija ir zināma. Sarakstā norāda arī piegādātāja apakšuzņēmēju apakšuzņēmējus.

**9. IEPIRKUMA KOMISIJAS DARBĪBA, TĀS TIESĪBAS UN PIENĀKUMI**

**9.1. Iepirkuma komisijas darbības pamatnoteikumi**

9.1.1.Iepirkuma komisija darbojas saskaņā ar PIL, Atklāta konkursa nolikumu un Pasūtītāja rīkojumu par iepirkuma komisiju.

### 9.1.2. Iepirkuma komisijas tiesības:

### 9.1.2.1. jebkurā Atklāta konkursa stadijā prasīt, lai pretendents iesniedz visus dokumentus vai daļu no tiem, kas apliecina tā atbilstību paziņojumā par iepirkuma līgumu vai Atklāta konkursa dokumentos noteiktajām pretendentu atlases prasībām. Pasūtītājs nepieprasa tādus dokumentus un informāciju, kas jau ir tā rīcībā vai pieejama publiskajās datubāzēs;

### 9.1.2.2. pieprasīt precizēt piedāvājumā iesniegto informāciju un sniegt detalizētus paskaidrojumus;

### 9.1.2.3. pārbaudīt visu pretendenta sniegto ziņu patiesumu;

### 9.1.2.4. pieaicināt iepirkuma komisijas darbā ekspertus ar padomdevēja tiesībām;

### 9.1.2.5. pieprasīt no pretendenta informāciju par piedāvājuma cenas veidošanās mehānismu;

### 9.1.2.6. noraidīt nepamatoti lētu piedāvājumu;

### 9.1.2.7. pārtraukt Atklātu konkursu jebkurā tā stadijā, ja tam ir objektīvs pamatojums, par to attiecīgi nosūtot paziņojumu Iepirkumu uzraudzības birojam un visiem pretendentiem;

### 9.1.2.8. veikt citas darbības saskaņā ar PIL, citiem normatīvajiem aktiem un Atklāta konkursa nolikumu.

### 9.1.3. Iepirkuma komisijas pienākumi:

### 9.1.3.1. nodrošināt Atklāta konkursa norisi un dokumentēšanu;

### 9.1.3.2. nodrošināt piegādātāju brīvu konkurenci, kā arī vienlīdzīgu un taisnīgu attieksmi pret tiem;

### 9.1.3.3. pēc ieinteresēto piegādātāju pieprasījuma normatīvajos aktos noteiktajā kārtībā sniegt informāciju par Atklāta konkursa nolikumu;

### 9.1.3.4. vērtēt pretendentu iesniegtos piedāvājumus saskaņā ar PIL, Atklāta konkursa nolikumu;

### 9.1.3.5. veikt citas darbības saskaņā ar PIL, citiem normatīvajiem aktiem un Atklāta konkursa nolikumu.

**10. IEINTERESĒTĀ PIEGĀDĀTĀJA / PRETENDENTA TIESĪBAS UN PIENĀKUMI**

**10.1.** **Ieinteresēto piegādātāju / pretendentu tiesības**

### 10.1.1. Laikus pieprasīt iepirkuma komisijai papildu informāciju par Atklāta konkursa nolikumu, iesniedzot rakstisku pieprasījumu.

### 10.1.2. Rakstiski pieprasīt Atklāta konkursa nolikuma izsniegšanu elektroniskā formā pa elektronisko pastu.

### 10.1.3. Veidot piegādātāju apvienības un iesniegt vienu kopēju piedāvājumu Atklātā konkursā.

### 10.1.4. Iesniedzot piedāvājumu, pieprasīt apliecinājumu no Pasūtītāja par piedāvājuma saņemšanu.

### 10.1.5. Veikt citas darbības saskaņā ar PIL, citiem normatīvajiem aktiem un Atklāta konkursa nolikumu.

# 10.2. Ieinteresētā piegādātāja / pretendenta pienākumi

### 10.2.1. Lejupielādējot vai saņemot Atklāta konkursa nolikumu sekot līdzi turpmākajām izmaiņām Atklāta konkursa nolikumā, kā arī iepirkuma komisijas sniegtajām atbildēm uz ieinteresēto piegādātāju jautājumiem, kas tiek publicētas Pasūtītāja interneta mājas lapā [www.rsu.lv](http://www.rsu.lv).

### 10.2.2. Ja piedāvājums tiek sūtīts pasta sūtījumā, pretendents ir atbildīgs par savlaicīgu piedāvājuma izsūtīšanu, lai nodrošinātu piedāvājuma saņemšanu ne vēlāk kā Atklāta konkursa nolikumā noteiktajā piedāvājumu iesniegšanas termiņā.

### 10.2.3. Rakstveidā, iepirkuma komisijas norādītajā termiņā, sniegt atbildes un paskaidrojumus uz iepirkuma komisijas uzdotajiem jautājumiem par piedāvājumu.

### 10.2.4. Pēc iepirkuma komisijas pieprasījuma, iepirkuma komisijas norādītajā termiņā, rakstveidā sniegt informāciju par piedāvātās cenas veidošanās mehānismu.

### 10.2.5. Veikt citas darbības saskaņā ar PIL, citiem normatīvajiem aktiem un Atklāta konkursa nolikumu.

**11. PIELIKUMU SARAKSTS**

1.pielikums – Pieteikums *(veidlapa);*

2.pielikums – Tehniskā specifikācija “Jauna automobiļa noma uz 57 mēnešiem”;

3. pielikums – Finanšu piedāvājums *(veidlapa);*

4.pielikums – Informācija par pretendenta pieredzi *(veidlapa);*

5.pielikums – Iepirkuma līguma projekts;

6.pielikums – „Apakšuzņēmēja apliecinājums” *(veidlapa).*

Iepirkuma komisijas priekšsēdētāja S.Mazlazdiņa

 **1.pielikums**

**Atklāta konkursa “Automobiļa ilgtermiņa noma RSU vajadzībām” nolikumam**

 ID Nr. RSU-2017/73/AFN-AK

PIETEIKUMS

**Piezīme**: *pretendentam jāaizpilda tukšās vietas šajā formā.*

Atklātam konkursam “Automobiļa ilgtermiņa noma RSU vajadzībām”,

ID Nr. RSU-2017/73/AFN-AK

|  |  |
| --- | --- |
| *Kam:* **Rīgas Stradiņa universitātei**Dzirciema iela 16Rīga LV-\_\_\_\_Latvija | *No:* **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_** *(pretendenta nosaukums un adrese)* |

Godātā iepirkuma komisija,

Saskaņā ar atklāta konkursa „Automobiļa ilgtermiņa noma RSU vajadzībām”, identifikācijas Nr. RSU-2017/73/AFN-AK (turpmāk – Atklāts konkurss) nolikumu, mēs, apakšā parakstījušies, apstiprinām piedāvājumā sniegto ziņu patiesumu.

1. Ja pretendents ir piegādātāju apvienība:
	1. personas, kuras veido piegādātāju apvienību nosaukums, reģ. Nr., juridiskā adrese:\_\_\_\_\_\_\_;
	2. katras personas atbildības apjoms: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

### Mēs apstiprinām, ka:

2.1. piekrītam Atklāta konkursa nolikuma un tam pievienotā iepirkuma līguma projekta nosacījumiem;

2.4. apliecinām, ka *(Pretendenta nosaukums)* ir nepieciešamās profesionālās, tehniskās un organizatoriskās spējas, finanšu resursi, personāls un cita fiziska infrastruktūra, kas nepieciešami iepirkuma līguma izpildei.

3. Pretendents plāno piesaistīt līguma izpildē šādus apakšuzņēmējus \_\_\_\_\_\_\_\_\_\_\_\_\_\_\_\_\_(*norāda, ja apakšuzņēmēju sniedzamo pakalpojumu vērtība ir 10 procenti no kopējās iepirkuma vērtības vai lielāka*).

4. Pretendenta uzņēmums vai tā piesaistītā apakšuzņēmēja uzņēmums atbilst mazā *vai* vidējā (*norāda attiecīgi*) uzņēmuma statusam (*norāda pēc nepieciešamības*)[[2]](#footnote-2).

Informācija par pretendentu vai personu, kura pārstāv piegādātāju Atklātā konkursā:

|  |  |
| --- | --- |
| Pretendenta nosaukums: |  |
| Reģistrēts: |  |
| ar Nr. |  |
| Juridiskā adrese:  |  |
| Biroja adrese: |  |
| Kontaktpersona iepirkuma līguma izpildē: |  |
|  | (vārds, uzvārds, amats) |
| Telefons: |  |
|  |
| **E-pasta adrese (obligāti norādama):** |
| Nodokļu maksātāja reģistrācijas Nr.: |  |
| Banka: |  |
| Kods: |  |
| Konts: |  |
| Telefons: |  |

Ar šo uzņemos pilnu atbildību par Atklātam konkursam iesniegto dokumentu komplektāciju, tajos ietverto informāciju, noformējumu, atbilstību Atklāta konkursa nolikuma prasībām. Sniegtā informācija un dati ir patiesi.

Piedāvājuma dokumentu pakete sastāv no \_\_\_\_\_\_\_\_\_ (\_\_\_\_\_\_\_\_\_\_\_\_\_) lapām.

Paraksts:

Vārds, uzvārds:

Amats:

Pieteikums sagatavots un parakstīts 2017. gada \_\_. \_\_\_\_\_\_\_\_\_\_\_

**2.pielikums**

**Atklāta konkursa “Automobiļa ilgtermiņa noma RSU vajadzībām” nolikumam**

 ID Nr. RSU-2017/73/AFN-AK

**TEHNISKĀ SPECIFIKĀCIJA**

 **„Jauna automobiļa noma uz 57 mēnešiem”**

**Viena jauna automobiļa tehniskā specifikācija, prasības un aprīkojums**

|  |  |
| --- | --- |
| **Tehniskās prasības** | **PRETENDENTA Piedāvājums** **Marka, modelis \_\_\_\_\_\_\_\_\_\_\_\_\_****(Aizpilda pretendents)** |
| Plānotais vidējās daudzfunkciju klases automobiļu skaits | 1 |  |
| Nomas termiņš | 57 mēneši |  |
| Paredzamais nobraukums | 150 000 km |  |
| 1.reģistrācija | 2017. gads / Jauns |  |
| Virsbūves veids | Pasažieru furgons |  |
| Platums bez spoguļiem | Min - 1900 mm |  |
| Garums | Min - 5350 mm |  |
| Augstums | Min -1900 mm |  |
| Durvju skaits | Divas priekšā, bīdāmas sānu durvis labajā pusē, aizmugurējās bagāžas nodalījuma divviru durvis. |  |
| Sēdvietu skaits  | 9 |  |
| Dzinēja jauda | Min – 110 kW  |  |
| Atgāzu norma  | EURO 6 |  |
| Oglekļa dioksīda (CO2) emisiju apjoms izmešiem kombinētajā ciklā | Ne vairāk kā 155 g/km |  |
| Degviela veids | Dīzeļdegviela |  |
| Degv. pat. komb. ciklā | Max – 6 l/100km |  |
| Pārnesumu kārba | Automātiskā |  |
| Dz. tiltu skaits | 1  |  |
| Vēlamā krāsa (metāliska) | Pirms a/m pasūtīšanas vienoties ar klientu par krāsas toni |  |
| Salons – tumšs |  |
| Obligātais aprīkojums | Bremžu pretbloķēšanas sistēma;Vilces kontroles sistēma; Riepu spiediena kontrole;A/m stabilitātes kontroles sistēma jeb analoģiska sistēma; Distances kontroles sensori aizmugurē un priekšā;Stūres pastiprinātājs;Stūre ar augstuma un dziļuma regulāciju;Vadītāja un blakussēdētāja drošības spilveni; Bīdāmās durvis labajā pusē;Divdaļīgas aizmugures durvis;Centrālā atslēga ar pults vadību jeb analoģiska ierīce; Elkoņu balsts vadītāja sēdeklim;Elektroniska pretaizdzīšanas ierīce;Signalizācija ar salona aizsardzību; Elektriski vadāmi priekšējie logupacēlāji;Elektriski regulējami un apsildāmi sānu spoguļi; Dienas gaitas gaismas;Miglas lukturi;Audio, CD/SD sistēma vai analoga sistēma; Brīvo roku sistēma;Atsevišķi regulējamas aizmugurējo sēdekļu atzveltnes; Multifunkcionāla stūre ar ādas apdari;3 zonu Gaisa kondicionieris vai klimata kontrole;Vadītāja sēdekļa apsilde;Pilna izmēra rezerves ritenis;Salona grīda viegli kopjama, paklājiņi salonā. |  |
| Rūpnīcas garantija | Ne mazāk kā 3 (trīs) gadi vai 120000 km |  |
| Piegāde | 3 (trīs) mēnešu laikā no līguma parakstīšanas brīža |  |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*(Pretendenta amatpersonas paraksts, tā atšifrējums, zīmogs)*

**3.pielikums**

**Atklāta konkursa** “**Automobiļa ilgtermiņa noma RSU vajadzībām”** **nolikumam**

 ID Nr. RSU-2017/73/AFN-AK

**FINANŠU PIEDĀVĀJUMS** *(veidlapa)*

| **Nr.****p.k.** | **Nosaukums**  | **Skaits** | **Kopējais nomas termiņš (mēneši)** | **Piedāvātā līgumcena par nomu mēnesī par 1 (vienu) automobili \* EUR****bez PVN** | **Piedāvātā līgumcena par nomu mēnesī par 1 (vienu) automobili \* EUR****ar PVN** | **Piedāvātā līgumcena** **par kopējo nomas termiņu par visu nepieciešamo automobiļu skaitu\*****EUR bez PVN**  | **Piedāvātā līgumcena par norādīto kopējo nomas termiņu par visu nepieciešamo automobiļu skaitu \*****EUR ar PVN** |
| --- | --- | --- | --- | --- | --- | --- | --- |
| **1.** | Jauna automobiļa, saskaņā ar Atklāta konkursa nolikuma 2.pielikuma Tehnisko specifikāciju, noma | 1 | 57 |  |  |  |  |
| **Par visām pozīcijām kopā:** |  |  |
| *\* Piedāvātajā līgumcenā visā nomas līguma darbības termiņā jābūt ietvertām šādām izmaksām:** *visām izmaksām, kas saistītas ar tehniskajai specifikācijai atbilstoša automobiļa piegādi, nomu;*
* *visām izmaksām, kas saistītas ar ikgadējo tehnisko apskati CSDD;*
* *nodokļiem un nodevām (t.sk. ikgadējā transporta līdzekļa nodeva un ekspluatācijas nodoklis);*
* *izmaksām par ražotāja noteiktajām regulārajām plānotajām tehniskajām apkopēm, remontiem (nosacījums - servisam jāatrodas Rīgas pilsētas robežās);*
* *izmaksām par normāla nolietojuma rezerves daļu, mezglu un materiālu (izņemot apdrošināšanas gadījumu rezultātā bojāto) iegādi un nomaiņu;*
* *izmaksām par sezonālo (ziemas/vasaras) riepu iegādi, nomaiņu, glabāšanu, riepu nomaiņu normāla nodiluma rezultātā;*
* *izmaksām par OCTA,*
* *KASKO apdrošināšanai ar pašriskiem:*
* *zādzību gadījumā ne vairāk par 10%,*
* *pilnīgas bojāejas gadījumā ne vairāk par 5%,*
* *bojājumu gadījumos ne vairāk par 70 EUR;*
* *izmaksām par 24 stundu tehnisko palīdzību;*
* *Iznomātājs apņemas nodrošināt ar fiksētu un nemainīgu Automobiļa nomas maksu, iekļaujot tajā visas tiešās un netiešās izmaksas, saskaņā ar tehnisko specifikāciju, tai skaitā, izmaksas, kas saistītas ar Automobiļa piegādi, reģistrāciju un tehnisko apskati CSDD, kā arī Automobiļa gada nodevu visā nomas termiņā;*
* *neparedzētu apstākļu gadījumos (tehniski bojājumi, ceļu satiksmes negadījumi u.c.) Iznomātājs nodrošina Automobiļa transportēšanu no negadījuma vietas uz vietu, kurā tiks veikts Automobiļa remonts, kā arī sedz izmaksas par Automobiļa transportēšanu.*
 |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*(Pretendenta amatpersonas paraksts, tā atšifrējums, zīmogs)*

**4.pielikums**

**Atklāta konkursa “Automobiļa ilgtermiņa noma RSU vajadzībām” nolikumam**

 ID Nr. RSU-2017/73/AFN-AK

**INFORMĀCIJA**

**par pretendenta pieredzi līdzvērtīgu pakalpojumu sniegšanā**

|  |  |  |  |  |
| --- | --- | --- | --- | --- |
| **Nr. P.k.** | **Sniegto pakalpojumu apraksts atbilstoši izsludinātā iepirkuma CPV kodam, kas ir līdzvērtīgas pēc satura iepirkuma priekšmetam**  | **Piegādes līguma summa EUR, bez PVN** | **Pasūtītāja nosaukums, adrese** | **Līguma izpildes laiks (periods)** |
| **1.** |  |  |  |  |
| **2.** |  |  |  |  |
| **3.** |  |  |  |  |
| **….** |  |  |  |  |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 *(Pretendenta amatpersonas paraksts, tā atšifrējums, zīmogs)*

**5.pielikums**

**Atklāta konkursa** “**Automobiļa ilgtermiņa noma RSU vajadzībām**” **nolikumam**

 ID Nr. RSU-2017/73/AFN-AK

**/LĪGUMA PROJEKTS/**

**Līgums Nr.\_\_\_\_\_\_\_\_\_\_**

**par automobiļa ilgtermiņa nomu RSU vajadzībām**

(iepirkuma identifikācijas Nr. RSU-2017/73/AFN-AK)

Rīgā, 201\_\_. gada \_\_\_. \_\_\_\_\_\_\_\_\_\_

**Rīgas Stradiņa universitāte** (kopš 13.12.2002. sertificēta atbilstīgi ISO 9001 standartam „Kvalitātes vadības sistēmas” un atbilstīgi LVS EN ISO 50001 standartam “Energopārvaldības sistēmas. Prasības un lietošanas norādījumi”), tās \_\_\_\_\_\_\_\_ \_\_\_\_\_\_\_\_\_\_ *(pārstāvja ar paraksta tiesībām amats, vārds, uzvārds)* personā, kurš rīkojas atbilstīgi \_\_\_\_\_\_\_\_\_\_( turpmāk – Nomnieks), no vienas puses,

un

**\_\_\_\_\_\_\_\_\_\_\_\_\_\_\_\_\_,** \_\_\_\_\_\_\_\_\_\_\_\_\_\_\_\_\_*(pārstāvja ar paraksta tiesībām amats, vārds, uzvārds)*, personā, kurš rīkojas atbilstīgi \_\_\_\_\_\_\_\_ (turpmāk – Iznomātājs), no otras puses (abi kopā turpmāk – Puses, katrs atsevišķi - Puse),

pamatojoties uz iepirkuma „Automobiļa ilgtermiņa noma RSU vajadzībām” identifikācijas Nr. RSU-2017/73/AFN-AK (turpmāk – Iepirkums) rezultātiem, noslēdz šādu iepirkuma līgumu (turpmāk – Līgums):

1. **Līguma priekšmets un līgumcena**
	1. Iznomātājs piešķir tiesības Nomniekam par nomas maksu lietot šādu 1 (vienu) jaunu automobili (turpmāk– Automobilis) atbilstoši tehniskajai specifikācijai, kas ir šī Līguma Pielikums Nr.1:

|  |  |  |  |  |  |  |  |
| --- | --- | --- | --- | --- | --- | --- | --- |
| Nr. p.k. | Automobiļa grupa | Marka | Modelis | Skaits | Kopējais nomas termiņš (mēneši) | Mēneša nomas maksa par vienu automobili EUR bez PVN | Kopējānomas maksa par norādīto Līguma termiņu par visu nepieciešamo automobiļu skaitu EUR bez PVN (turpmāk- Līgumcena) |
| 1. |  |  |  |  |  |  |  |
| Pavisam kopā |  |  |

* 1. Iznomātājs veic Automobiļa piegādi pats par saviem līdzekļiem un citiem nepieciešamajiem resursiem. Piegādes adrese ir Dzirciema iela 16, Rīga.
	2. Automobiļu piegādes termiņš ir ne ilgāks kā 3 (trīs) mēneši no Līguma parakstīšanas dienas.
1. **Pušu tiesības un pienākumi**

2.1. **Nomniekam ir šādas tiesības:**

2.1.1. visu nomas termiņu netraucēti lietot nomāto Automobili Latvijas Republikas teritorijā, kā arī ar iepriekšēju rakstisku Iznomātāja piekrišanu – citās valstīs;

2.1.2. uz ieņēmumiem, kas gūti no Automobiļa darbības, kā arī ikvienu jaunu mantu, kuru Nomnieks iegūst no Automobiļa nomas saņemtajiem ieņēmumiem;

2.1.3. uz Automobiļa tehnisko apkalpošanu un servisu;

2.1.4. modificēt un uzlabot Automobiļa komplektāciju un vērtību, veicot pārveidojumus, iepriekš tos saskaņojot ar Iznomātāju un iegūstot par to viņa rakstisku piekrišanu (izņemot Nomnieka veiktajiem uzlabojumiem, kas saglabā Automobili vai pasargā to no pilnīgas vai daļējas iznīcināšanas, ja nav bijis iespējams saskaņot šādus uzlabojumus ar Iznomātāju);

2.1.5. pieprasīt Automobili no jebkura nelikumīga valdījuma un aizsargāt valdījumu, prasīt likvidēt Automobiļa darbības traucējumus un prasīt atlīdzināt zaudējumus, ko Automobilim ir nodarījušas citas personas;

2.1.6. pie Automobiļa pieņemšanas:

2.1.6.1. veikt izmēģinājuma braucienu, kā arī pārbaudīt Automobiļa atbilstību visām specifikācijā (Līguma 1.pielikums) minētajām prasībām;

2.1.6.2. pārbaudīt Iznomātāja iesniegtās Automobiļa dokumentācijas pilnīgumu un derīgumu, ražotāja un pārdevēja garantijas nosacījumus;

2.1.6.3. Automobiļa pieņemšanas – nodošanas aktā norādīt konstatētos trūkumus un pieprasīt tos novērst;

2.1.6.4. pieaicināt speciālistus un ekspertus.

2.2. **Nomniekam ir šādi pienākumi:**

2.2.1. pieņemt un lietot Automobili saudzīgi un atbilstoši Automobiļa tehniskajā dokumentācijā noteiktajiem mērķiem.

2.2.2. vērsties pie Iznomātāja vai viņa noteiktā tehniskās apkopes stacijā Automobiļa tehniskajā dokumentācijā norādītajā termiņā (pēc attiecīga nobraukuma vai termiņā saskaņā ar tehnisko apkopju intervālu, kurš noteikts Automobiļa tehniskajā dokumentācijā), lai veiktu Automobiļa tehniskās apkopes, kā arī atlīdzināt visus Iznomātājam nodarītos tiešos zaudējumus šīs prasības neizpildes gadījumā;

2.2.3. savlaicīgi veikt nomas maksājumus saskaņā ar no Iznomātāja saņemtajiem rēķiniem;

2.2.4. segt neparedzētos izdevumus, kas rodas Automobiļa turējuma un lietošanas laikā, kā arī visus kārtējos maksājumus, kuri ir saistīti ar Automobiļa turējumu un lietošanu, un kuri nav ietverti Līguma nomas maksājumos:

2.2.4.1. soda naudas sakarā ar Automobiļa vadītāja izdarītu normatīvā akta pārkāpumu;

2.2.4.2. izdevumus, kas rodas, Nomniekam uzstādot jebkurus piederumus Automobilī un to uzturot, ja tie nav noteikti Līgumā;

2.2.4.3. izdevumus par Automobiļa remontiem, kas nav saistīti ar normālu nolietojumu un pareizu ekspluatāciju;

2.2.5. Automobiļa lietošanas laikā saudzīgi saglabāt ar Automobiļa lietošanu saistīto dokumentāciju, ko Nomnieks ir saņēmis kopā ar Automobili, un Līguma darbības laikā;

2.2.6. nekavējoties kopš konstatēšanas (bet ne vēlāk kā 24 stundu laikā) paziņot Iznomātājam, ja:

2.2.6.1. Automobilis ir pazudis, bojāts, daļēji vai pilnīgi iznīcināts;

2.2.6.2. iegūta informācija par Automobiļa iznīcināšanas, zaudēšanas vai bojāšanas draudiem;

2.2.6.3. pazudusi vai bojāta Automobiļa dokumentācija.

2.2.7. informēt Iznomātāju, ja ir citi svarīgi notikumi, kas ietekmē Nomnieka Līguma ietvaros noteikto saistību izpildi, un šai sakarā Nomniekam jāpaziņo par veicamajiem pasākumiem un līdzekļiem;

2.2.8. Automobiļa nomas termiņa beigās vai Līgumam beidzoties pirms termiņa, Nomniekam jāatdod Automobilis Iznomātājam tādā komplektācijā, kādā to sākotnēji saņēma Nomnieks, ņemot vērā normālo Automobiļa nolietojumu.

2.3. **Iznomātājam ir šādas tiesības:**

2.3.1. pārbaudīt un pārskatīt Automobiļa stāvokli tieši vai ar rakstiski pilnvarotu personu starpniecību, iepriekš saskaņojot ar Nomnieku;

2.3.2. pārbaudīt ar Līgumu saistītos dokumentus un, saskaņojot ar Nomnieku, ievākt informāciju attiecībā uz nomātā Automobiļa tehnisko stāvokli un lietošanu;

2.3.3. atprasīt Automobili no prettiesīga valdījuma, prasīt likvidēt apstākļus, kas traucē Automobiļa darbību;

2.3.4. Automobiļa nomas termiņa beigās vai pēc Līguma izbeigšanas, Iznomātājs ir tiesīgs prasīt bez maksas nodot tiesības uz tiem uzlabojumiem, kas ir izdarīti Automobilī, kurus nav iespējams noņemt bez Automobiļa bojāšanas, vai kuri nav iepriekš rakstiski saskaņoti ar Iznomātāju;

2.3.5. saņemt atpakaļ Automobili nomas termiņa beigās vai pēc Līguma izbeigšanas.

2.4. **Iznomātājam ir šādi pienākumi:**

2.4.1. pirms Automobiļa pasūtīšanas pie ražotāja saskaņot ar Nomnieku nepieciešamo krāsas toni u.c. nepieciešamo informāciju;

2.4.2. piegādāt Automobili Līgumā paredzētā komplektācijā ne vēlāk kā 3 (trīs) mēnešu laikā no Nomnieka pasūtījuma (Līguma 3.1.punkts) veikšanas, iepriekš saskaņojot ar Nomnieku Automobiļa krāsas toni, piegādes vietu un laiku;

2.4.3. apmaksāt likumos un citos normatīvajos aktos noteiktos Automobiļa nodokļus un nodevas, kā arī Automobiļa tehniskās apskates un reģistrācijas maksu Ceļu satiksmes drošības direkcijā;

2.4.5. izsniegt Nomniekam sauszemes automobiļu īpašnieku civiltiesiskās atbildības apdrošināšanas polisi (OCTA) un KASKO apdrošināšanas polises noteikumus;

2.4.6. nodrošināt Automobiļa apdrošināšanu (KASKO);

2.4.7. segt tehnisko apkopju izdevumus un segt izdevumus, kas ir nepieciešami, lai nopirktu vai apmainītu Automobiļa detaļas, mezglus un materiālus, ja tiem nav noteikta ražotāja vai pārdevēja garantija vai tiem par iemeslu nav apdrošināšanas gadījums, kā arī izdevumus par Līgumā minētajiem papildus pakalpojumiem;

2.4.8. segt izmaksas par Automobiļa tehnisko apskašu veikšanu Ceļu satiksmes drošības direkcijā visā Līguma darbības laikā;

2.4.9. izdot attiecīgus dokumentus, aktus, pilnvaras, apdrošināšanas polišu kopijas un izziņas, kas ir vajadzīgi, lietojot Automobili nomas termiņā kā Latvijā, tā arī ārvalstīs;

2.4.10. nodrošināt, lai piegādes dienā Ceļu satiksmes noteikumos noteiktajā laika periodā Automobilis būtu aprīkots ar riepām, kas paredzētas braukšanai *vasaras vai ziemas* *(pēc faktiskās nepieciešamības atkarībā no sezonas)* apstākļos;

2.4.11. ne vēlāk kā 3 (triju) darba dienu laikā pēc pieprasījuma sniegt informāciju Nomniekam par Līguma izpildi;

2.4.12. izpildīt arī citas saistības, kas izriet no Finanšu piedāvājuma (Līguma 2.pielikums).

1. **Automobiļa pieņemšanas un nodošanas noteikumi**
	1. Nomnieks pasūta Automobili nosūtot e-pasta vēstuli uz Iznomātāja līguma 15.4.punktā noteiktās kontaktpersonas e-pasta adresi.
	2. Lai apliecinātu Nomnieka tiesības pieņemt Automobili turējumā un lietošanā, Puses paraksta Automobiļa pieņemšanas un nodošanas aktu.
	3. Pieņemšanas un nodošanas akts kopš tā abpusējas parakstīšanas ir Līguma pielikums un neatņemama Līguma sastāvdaļa.
	4. Puses vienojas, ka Automobiļa pieņemšanas un nodošanas aktu ir pilnvarotas parakstīt Līguma 15.4. un 15.5. punktā norādītās Pušu kontaktpersonas.
	5. Pieņemot Automobili un ar to saistīto dokumentāciju, Nomniekam ir Līgumā un normatīvajos aktos noteiktās tiesības.
	6. Pieņemšanas un nodošanas aktā tiek norādīta Automobiļa komplektācija, nevainojama darbība un visi Automobiļa defekti, kas ir atklājušies tā pieņemšanas laikā, kā arī Iznomātājam noteiktais šo defektu likvidēšanas pēdējais termiņš un kārtība.
	7. Automobiļa turējuma tiesības, nejaušas iznīcināšanas draudi un paaugstinātas bīstamības avota īpašnieka atbildība pāriet Nomniekam dienā, kad Automobilis tiek pieņemts, parakstot Automobiļa pieņemšanas un nodošanas aktu.
2. **Samaksas kārtība**
	1. Kopējā līgumcena Līguma ietvaros ir kopējā samaksa ar Pievienotās vērtības nodokli (turpmāk – PVN) par visu Automobiļu nomu visā Līgumā noteiktajā nomas periodā saskaņā ar Finanšu piedāvājumu (Līguma 2.pielikums).
	2. Nomas maksā ietilpst visas Līgumā un tā pielikumā – Finanšu piedāvājumā (Līguma 2.pielikums) ietvertās izmaksas.
	3. Nomnieks apņemas 30 (trīsdesmit) dienu laikā pēc Iznomātāja rēķina saņemšanas veikt kārtējos nomas maksājumus Iznomātājam.
	4. Pakalpojuma apmaksa par nepilnu faktiskās Automobiļa lietošanas kalendāro mēnesi (piemēram, ja Automobilis bijis remontā un attiecīgu laika posmu nav bijis lietojams) tiek veikta proporcionāli faktiski izmantotajam pakalpojuma apmēram.
	5. Izrakstot rēķinu, tajā obligāti jānorāda Līguma numurs, datums un Nomnieka kontaktpersona, pretējā gadījumā Nomnieks ir tiesīgs bez soda sankciju piemērošanas kavēt šajā punktā noteikto maksājumu termiņu.
	6. Automobiļa nomas maksājumi ir fiksēti un nemainīgi Līguma spēkā esamības laikā.
	7. Pusēm ir tiesības, noslēdzot atsevišķu rakstisku vienošanos, veikt norēķinus par paredzamā nobraukuma pārsniegumu pirms paredzamā nobraukuma pārsnieguma iestāšanās, kuri tiek pievienoti kārtējiem nomas maksājumiem, kā arī, ja netiek sasniegts paredzamais nobraukums, vienoties par attiecīgu nomas maksas samazinājumu.
	8. Ja Līguma darbības laikā tiek veiktas izmaiņas PVN vai citos nodokļos un nodevās, kas saistīti ar Līgumu un Automašīnu, vai ja šādi nodokļi un nodevas tiek ieviestas Līguma darbības laikā, tad Iznomātājs ir tiesīgs attiecīgi mainīt nomas maksājuma apmēru.
3. **Garantijas**

5.1. Iznomātājs apstiprina, ka viņam ir normatīvajos aktos noteiktās tiesības Līgumā norādīto Automobili iznomāt.

5.2. Līgums paliek spēkā, ja tiesības iznomāt Automobili pāriet no Iznomātāja citām personām, un ir saistošs Automobiļa jaunajam turētājam attiecībā uz Iznomātāja līgumiskajām tiesībām un pienākumiem.

5.3. Automobiļa atsavināšanas gadījumā Iznomātājam ir pienākums:

5.3.1. noteikt kā obligātu nosacījumu ieguvējam Līguma turpināšanu un pilnīgu ievērošanu no ieguvēja puses, kā arī šīs prasības neievērošanas gadījumā pēc Nomnieka izvēles segt Nomnieka izdevumus vai nodrošināt Nomnieku ar līdzvērtīgu automobili;

5.3.2. vienas darba dienas laikā informēt Nomnieku par nodomu atsavināt Automobili un par atsavināšanas faktu, kā arī šādas neinformēšanas gadījumā - segt Nomnieka zaudējumus.

5.4. Puse pilnīgi un bez ierunām ir atbildīga par visu otrai Pusei iesniedzamo dokumentu, rēķinu un citu materiālu vai informācijas pareizību un patiesumu. Pusei jāatlīdzina otrai Pusei pēdējās ciestie zaudējumi, kas ir radušies pirmās puses apzināti nepatiesas sniegtas informācijas vai apzinātas patiesās informācijas slēpšanas gadījumā.

1. **Apdrošināšana**

6.1. Iznomātājs apdrošina Automobili pret bojājumiem un zādzību (u.c. KASKO apdrošināšanas gadījumiem) atbilstoši Līguma un Iepirkuma nosacījumiem, kā arī veic Automobiļa obligāto civiltiesiskās atbildības apdrošināšanu, nodrošinot Iznomātāju un Nomnieku pret zaudējumu risku.

6.2. Automobiļa apdrošināšanai maksājamās summas tiek ietvertas ikmēneša nomas maksā saskaņā ar Līgumu.

6.3. Apdrošināšana ir spēkā nomas termiņa laikā.

6.4. Nomnieka pienākums, iestājoties  apdrošināšanas gadījumam, ir segt apdrošināšanas polisē noteikto pašrisku.

6.5. Ja notiek negadījums (apdrošināšanas gadījums), Nomnieka pienākums ir rīkoties saskaņā ar normatīvo aktu prasībām, apdrošināšanas un Līguma noteikumiem, kā arī nekavējoties informēt Iznomātāju un ne vēlāk kā 24 (divdesmit četru) stundu laikā Iznomātājam iesniegt rakstisku informāciju par apdrošināšanas gadījumu.

6.6. Nomniekam jāievēro ceļu satiksmes un drošības prasības Automobiļa ekspluatācijas gaitā, kas noteiktas apdrošināšanas noteikumos.

1. **Līguma spēkā stāšanās, izpildes termiņš, vieta un nosacījumi**

7.1. Līgums stājas spēkā tā abpusējas parakstīšanas dienu un ir spēkā līdz Pušu pilnīgai saistību izpildei.

7.2. Nomas termiņš sākas ar Automobiļa nodošanu Nomniekam un ilgst **57 (piecdesmit septiņus) mēnešus** no dienas, kad Automobilis nodots Nomniekam turējumā.

1. **Automobiļa atgriešana Iznomātājam**

8.1. Automobilim, ko Nomnieks nodod Iznomātājam, jābūt ar ražotāja komplektāciju un jāietver viss aprīkojums, kas Automobilim ir bijis uzstādīts. Nomnieka piegādātajam Automobilim nedrīkst būt nekādu iekšējo vai ārējo daļu redzamu bojājumu, kuri nav radušies normāla nolietojuma rezultātā. Ja Automobilim, ko Nomnieks ir piegādājis Iznomātājam atdošanas termiņā, tehniskais stāvoklis neatbilst Līguma nosacījumiem, Nomniekam jāsedz izdevumi saistībā ar Automobiļa tehniskā stāvokļa uzlabošanu.

8.2. Pirms Automobiļa atdošanas Nomniekam jānoņem visi Automobiļa komplektācijas un vērtības pārveidojumi un uzlabojumi (piederumi), kurus Nomnieks veicis tā lietošanas laikā, ja tas nebojā Automobiļa tehnisko stāvokli un komplektāciju.

8.4. Atdošanas termiņā Nomnieks nodod Automobili Iznomātājam viņa norādītā vietā. Automobiļa nodošanas brīdī Puses atbilstoši paraksta pieņemšanas – nodošanas aktu, kas apliecina Automobiļa nodošanu Iznomātājam, un no tā parakstīšanas dienas tiesības uz Automobili, kā arī ar Automobili saistītais risks pāriet Iznomātājam.

8.5. Puses vienojas, ka Automobiļa pieņemšanas un nodošanas aktu par Automobiļa atgriešanu Iznomātājam, ir pilnvarotas parakstīt Līguma 15.3. un 15.4. punktā norādītās Pušu kontaktpersonas.

8.6. Ja Iznomātājs, pieņemot Automobili, norāda uz tā tehniskā stāvokļa un ekspluatācijas īpašību trūkumiem, kuri nav radušies normāla tā nolietojuma rezultātā, tad 10 (desmit) darba dienu laikā no Automobiļa atdošanas termiņa Iznomātājs sagatavo attiecīgu paziņojumu, kurā norāda Automobiļa tehniskā stāvokļa, izskata un ekspluatācijas īpašību defektus un trūkumus. Nomniekam jāsedz visi izdevumi saistībā ar Automobilim konstatētajiem defektiem un nepilnībām.

8.7. Ja Nomnieka pārstāvis nepiekrīt Iznomātāja paziņojumam par Automobiļa trūkumiem, Nomniekam 20 (divdesmit) dienu laikā ir tiesības organizēt neatkarīgu ekspertīzi, kurā pierāda tehniskā stāvokļa un normālu ekspluatācijas īpašību atbilstību Līguma nosacījumiem. Neatkarīgas ekspertīzes sabiedrības pārstāvis (pārstāvji) sagatavo ekspertu novērtējumu par Automobiļa tehnisko stāvokli. Ekspertu novērtējuma lēmumi ir galīgi un saistoši Pusēm.

8.8. Ja ekspertu novērtējuma rezultāti pierāda Iznomātāja prasību un paziņojumu nepamatotību, Iznomātājs sedz visus ar aizkavēto Automobiļa atdošanu saistītos Nomnieka zaudējumus un izmaksas. Ja ekspertu novērtējuma rezultātā ir pierādīta Automobiļa neatbilstība Līguma noteikumiem, Nomnieks sedz visas ar ekspertīzi saistītās izmaksas un rīkojas saskaņā ar Līguma prasībām.

1. **Pušu atbildība par Līguma neizpildīšanu**

9.1. Ja Puses vispār neizpilda kādu no Līguma izrietošajām saistībām, Puses par katru no tām maksā otrai Pusei vienreizēju līgumsodu par katru neizpildes gadījumu EUR 50,00 (piecdesmit *euro* un 00 centi) apmērā.

9.2. Ja Puses kādu no Līguma izrietošajām saistībām izpilda nepienācīgi vai neizpilda īstā laikā (termiņā),  Puses par katru no tām maksā otrai Pusei:

9.2.1. līgumsodu 0,5% apmērā no laikā neizpildītās saistības summas par katru nokavēto dienu, bet ne vairāk kā 10% no Līgumcenas, ja konkrētā saistība ir izsakāma summā, vai;

9.2.2. līgumsodu EUR 15,00 (piecpadsmit *euro* un 00 centi) apmērā par katru nokavēto dienu, bet ne vairāk kā 10% no Līgumcenas, ja konkrētā saistība nav izsakāma summā.

9.3. Līgumsoda samaksa neatbrīvo Puses no turpmākas saistību izpildes, ja vien Puses konkrētā gadījumā nenosaka savādāk. Nomnieks ir tiesīgs ieturēt līgumsodu, veicot savstarpējos norēķinus ar Iznomātāju.

9.4. Puses sedz viena otrai nodarītos zaudējumus, ciktāl tos nenosedz apdrošināšana.

9.5. Ja Nomnieks bez Iznomātāja rakstiskas atļaujas ir slēdzis Līgumu attiecībā uz Automobiļa nodošanu, piemēram, par Automobiļa pārdošanu, ieķīlāšanu, dāvināšanu, mainīšanu, vai tā nodošanu apakšnomā, vai Automobiļa apgrūtināšana ar ierobežotām mantiskajām tiesībām vai citām prasībām trešās personas labā, Iznomātājs ir tiesīgs izbeigt Līgumu, kā arī pieprasīt Nomniekam segt radušos zaudējumus.

1. **Nepārvarama vara**

10.1. Puses nav atbildīgas par otrai Pusei nodarīto zaudējumu, ja to ir izraisījis streiks, stihiska nelaime, katastrofa, epidēmija, blokāde, karš vai citi apstākļi, kas traucē Līguma pildīšanu un kas nav radušies Pušu tiešas vai netiešas darbības vai bezdarbības rezultātā un ko Puses nevarēja paredzēt Līguma parakstīšanas dienā.

1. **Līguma grozīšanas un izbeigšanas kārtība**

11.1. Nomnieks ir tiesīgs izbeigt Līguma darbību pirms termiņa, iesniedzot Iznomātājam paziņojumu vismaz 3 (trīs) mēnešus iepriekš. Tādā gadījumā Nomnieks norēķinās ar Iznomātāju par faktiski sniegto pakalpojumu.

11.2. Iznomātājs ir tiesīgs izbeigt Līguma darbību pirms termiņa, ja:

11.2.1. Nomnieks apzināti ir sniedzis nepatiesu būtisku informāciju Līgumā vai citos Iznomātājam iesniegtajos dokumentos;

11.2.2. Nomnieks nav samaksājis vai nav pilnīgi samaksājis nomas maksājumus un nav dzēsis šo parādu 1 (viena) mēneša laikā pēc maksājuma termiņa un rakstiska atgādinājuma;

11.2.3. Nomnieks izvairās pildīt ar Līgumu uzņemtās saistības, neatbildot uz Iznomātāja atkārtotiem rakstiskiem atgādinājumiem un brīdinājumiem saskaņā ar Līguma nosacījumiem, kā rezultātā Automobiļa vērtība ievērojami samazinās;

11.2.4. Nomnieks iesaistās Automobiļa aizliegtā nodošanas darījumā vai to apgrūtina ar aizliegtām mantiskajām tiesībām, nodod Automobili apakšnomā Līguma termiņa laikā bez Iznomātāja rakstiskas atļaujas;

11.2.5. Nomnieks būtiski pārkāpj pārdevēja, ražotāja vai Iznomātāja noteiktos tehniskās apkopes, ekspluatācijas un lietošanas noteikumus.

11.3. Iznomātājs rakstiski paziņo Nomniekam par Līguma spēkā esamības izbeigšanu, pamatojoties uz Līgumā minētajiem iemesliem vismaz 15 (piecpadsmit) dienasiepriekš, norādot Automobiļa nodošanas vietu, laiku un savu pilnvaroto pārstāvi Automobiļa pieņemšanai.

11.4. Ja Iznomātājs ir iesniedzis Nomniekam rakstisku paziņojumu par Līguma darbības vienpusēju izbeigšanu pirms termiņa saskaņā ar Līguma 11.2.2.punktu, Nomnieks ir tiesīgs samaksāt nomas maksājumu (nomas maksājumus un līgumsodu par apmaksas kavējumu) parādu 7 (septiņu) dienu laikā no rakstiska paziņojuma saņemšanas. Ja Nomnieks samaksā attiecīgās summas noteiktajā termiņā un atbilstošā veidā, Iznomātājs turpina Līguma darbību atbilstoši tā sākotnējiem nosacījumiem.

11.5. Līguma darbība attiecībā uz konkrētu Automobili beidzas, ja:

11.5.1. izpildītas tajā noteiktās saistības;

11.5.2. tas tiek izbeigts pirms termiņa;

11.5.3. ja Automobilis ir nozagts, nolaupīts, eksplodējis, iznīcināts vai kļuvis nederīgs lietošanai, un minētos faktus apstiprina apdrošinātāja lēmums par apdrošināšanas atlīdzības izmaksu vai atlīdzības izmaksas atteikumu;

11.5.4. citos Līgumā noteiktajos gadījumos.

1. **Strīdu izskatīšanas kārtība**

12.1. Pušu domstarpības un strīdus, kas saistītas ar Līguma saistību izpildi, risina vienošanās ceļā 4 (četru) nedēļu laikā. Vienošanos noformē rakstiski.

12.2. Ja Puses nevar vienoties, strīdu nodod izskata Latvijas Republikā spēkā esošajos normatīvajos aktos noteiktajā kārtībā.

1. **Papildus pakalpojumi**

13.1. Iznomātājs sniedz šādus papildus pakalpojumus:

13.1.1. apdrošināšanas gadījumu administrēšana – Iznomātājs organizē visas procedūras, kas saistītas ar apdrošināšanas gadījumu, pārstāv Nomnieku visās zaudējumu novēršanas institūcijās un nodrošina nepieciešamos remontdarbus pēc apdrošināšanas gadījuma iestāšanās;

13.1.2. tehnisko apkopju, apskašu un remontdarbu administrēšana – Iznomātājs apņemas vienoties ar tehniskās apkopes staciju par apkopes laiku, kurš būtu izdevīgs Nomniekam, un apdrošināšanas gadījumu vai tehnisku kļūmju gadījumā organizēt Automobiļa remontdarbus balstoties uz ražotāja un Automobiļa pārdevēja noteikumiem. Norēķini par remontdarbiem, kas nav iekļauti nomas maksājumos, tiek veikti pamatojoties uz Iznomātāja piestādīto ikmēneša rēķinu Nomniekam.

13.1.3. laikā, kamēr Automobili Nomniekam tehnisku vai citu iemeslu dēļ nav iespējams lietot, Iznomātājs pēc Nomnieka pieprasījuma nodrošina Nomnieku ar citu tehniskajām un funkcionālajām un citām Līguma prasībām atbilstošu automobili;

13.1.4. riepu iegāde, glabāšana un maiņa – Iznomātājs nodrošina sezonas riepu maiņu un balansēšanu divreiz gadā saskaņā ar Ceļu satiksmes noteikumiem un *nesezonas* riepu uzglabāšanu, kā arī riepu iegādi nodilušo riepu vietā;

13.1.5. diennakts palīdzības dienests – Iznomātāja pienākums telefoniski sniegt instrukcijas Nomniekam par to, kā jārīkojas konkrētajā gadījumā, un, ja nepieciešams, nekavējoties doties uz notikuma vietu, kā arī organizēt Automobiļa transportēšana no negadījuma vietas (apdrošināšanas gadījuma) uz vietu, kurā tiks veikti Automobiļa remontdarbi.

1. **Citi noteikumi**

14. Neviena no Pusēm bez saskaņošanas ar otru Pusi nedrīkst nodot trešajai personai savas saistības, kas ir noteiktas ar Līgumu.

14.2. Gadījumos, kas nav paredzēti Līgumā, Puses rīkojas saskaņā ar spēkā esošajiem Latvijas Republikas normatīvajiem aktiem.

14.3. Līgums, neieskaitot pielikumus, sagatavots uz \_\_ (\_\_\_\_\_\_\_\_) lapām, trijos eksemplāros, no kuriem viens glabājas pie Nomnieka, viens pie Iznomātāja. Visiem Līguma eksemplāriem ir vienāds juridiskais spēks.

14.4. Ja saskaņā ar normatīvajiem aktiem turpmāk tiek grozītas nodokļu likmes, Puses savstarpēji rakstiski vienojoties noslēdz papildus vienošanos par izmaiņām nomas maksājumos.

14.5. Līgumam ir šādi pielikumi, kas ir Līguma neatņemamas sastāvdaļas:

14.5.1. Līguma 1. pielikums - „Tehniskā specifikācija” uz \_\_ (\_\_\_\_\_\_\_) lapas;

14.5.2. Līguma 2. pielikums - „Finanšu piedāvājums” uz \_\_ (\_\_\_\_\_\_\_) lapas.

1. **Pušu paziņojumi un kontaktpersonas**
	1. Visus ar Līgumu saistītos Pušu savstarpējos paziņojumus nosūta rakstiski uz Līgumā norādīto adresi vai citu adresi, ko viena Puse ir rakstveidā paziņojusi otrai pusei. Ārkārtējos gadījumos paziņojumus ir tiesīgs nosūtīt arī pa faksu vai e-pastu.
	2. Dokumenti, ziņas vai cita korespondence, kas ierakstītā pasta sūtījumā nosūtīta uz Līgumā norādīto Puses adresi, uzskatāma par paziņotu 7 (septītajā) dienā pēc sūtījuma nodošanas pasta iestādē.

15.3. Iznomātājs un Nomnieks apņemas nekavējoties paziņot viens otram par Pušu reģistrēto un pasta adrešu maiņu.

15.4. Nomnieka kontaktpersona:

Vārds, uzvārds \_\_\_\_\_\_\_\_\_\_\_\_\_\_\_\_\_\_\_\_\_\_

Adrese \_\_\_\_\_\_\_\_\_\_\_\_\_\_\_\_\_\_\_\_\_\_

Tālrunis \_\_\_\_\_\_\_\_\_\_\_\_\_\_\_\_\_\_\_\_\_\_

Fakss \_\_\_\_\_\_\_\_\_\_\_\_\_\_\_\_\_\_\_\_\_\_

E-pasts \_\_\_\_\_\_\_\_\_\_\_\_\_\_\_\_\_\_\_\_\_\_

15.5. Iznomātāja kontaktpersona:

Vārds, uzvārds \_\_\_\_\_\_\_\_\_\_\_\_\_\_\_\_\_\_\_\_\_\_

Adrese \_\_\_\_\_\_\_\_\_\_\_\_\_\_\_\_\_\_\_\_\_\_

Tālrunis \_\_\_\_\_\_\_\_\_\_\_\_\_\_\_\_\_\_\_\_\_\_

Fakss \_\_\_\_\_\_\_\_\_\_\_\_\_\_\_\_\_\_\_\_\_\_

E-pasts \_\_\_\_\_\_\_\_\_\_\_\_\_\_\_\_\_\_\_\_\_\_

1. **Pušu rekvizīti un paraksti**

|  |  |  |
| --- | --- | --- |
|  |  |  |

**6.pielikums**

**Atklāta konkursa “Automobiļa ilgtermiņa noma RSU vajadzībām” nolikumam**

 ID Nr. RSU-2017/73/AFN-AK

**APAKŠUZŅĒMĒJA APLIECINĀJUMS *(veidlapa)***

Atklāts konkurss **„Automobiļa ilgtermiņa noma RSU vajadzībām” identifikācijas Nr. RSU-2017/73/AFN-AK**

Pretendents \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Reģ.Nr. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Ar šo \_\_\_\_\_\_\_\_\_\_\_\_ */Apakšuzņēmēja nosaukums, reģistrācijas numurs un adrese/* apliecina, ka:

a) piekrīt piedalīties Rīgas Stradiņa universitātes organizētajā atklātā konkursa „Automobiļa ilgtermiņa noma RSU vajadzībām” identifikācijas Nr. RSU-2017/73/AFN-AK, ietvaros, kā \_\_\_\_\_\_\_\_\_ */Pretendenta nosaukums/*, */reģistrācijas numurs un adrese/* (turpmāk –Pretendents) apakšuzņēmējs, kā arī

b) gadījumā, ja ar Pretendentu ir noslēgts iepirkuma līgums, apņemas:

veikt:

/*īss darbu apraksts atbilstoši Apakšuzņēmējiem nododamo darbu sarakstā norādītajam*/

un nodot pretendentam šādus resursus:

/*īss Pretendentam nododamo resursu (speciālistu un/vai tehniskā aprīkojuma) apraksts*/.

Paraksts:

Vārds, uzvārds:

Amats:

Datums:

1. *Eiropas vienotā iepirkuma procedūras dokumenta veidlapu paraugus nosaka Eiropas Komisijas 2016.gada 5.janvāra Īstenošanas regula 2016/7, ar ko nosaka standarta veidlapu Eiropas vienotajam iepirkuma procedūras dokumentam. Dokumenta veidlapa ir pieejama* [*https://ec.europa.eu/growth/tools-databases/espd/filter?lang=lv*](https://ec.europa.eu/growth/tools-databases/espd/filter?lang=lv)*.* [↑](#footnote-ref-1)
2. Atbilstoši Eiropas Komisijas 2003. gada 6. maija Ieteikumam par mikro, mazo un vidējo uzņēmumu definīciju (OV L124, 20.5.2003.): Mazais uzņēmums - uzņēmums, kurā nodarbinātas mazāk nekā 50 personas un kura gada apgrozījums un/vai gada bilance kopā nepārsniedz 10 miljonus *euro*; Vidējais uzņēmums - uzņēmums, kas nav mazais uzņēmums, un kurā nodarbinātas mazāk nekā 250 personas un kura gada apgrozījums nepārsniedz 50 miljonus *euro*, un/vai, kura gada bilance kopā nepārsniedz 43 miljonus *euro*. [↑](#footnote-ref-2)